b'\n_START_ARTICLE_\nAlexandropoltraktaten\n_START_PARAGRAPH_\nAlexandropoltraktaten (\xd4\xb1\xd5\xac\xd5\xa5\xd6\x84\xd5\xbd\xd5\xa1\xd5\xb6\xd5\xa4\xd6\x80\xd5\xa1\xd5\xba\xd5\xb8\xd5\xac\xd5\xab \xd5\xba\xd5\xa1\xd5\xb5\xd5\xb4\xd5\xa1\xd5\xb6\xd5\xa1\xd5\xa3\xd5\xab\xd6\x80; G\xc3\xbcmr\xc3\xbc Antla\xc5\x9fmas\xc4\xb1) var en fredsavtale mellom Den demokratiske republikken Armenia og Tyrkias store nasjonalforsamling som avsluttet den tyrkisk-armenske krigen. Avtalen ble underskrevet den 2. desember 1920, f\xc3\xb8r Republikken Tyrkia ble opprettet. Det var den f\xc3\xb8rste avtalen de tyrkiske revolusjon\xc3\xa6re underskrev med en internasjonalt anerkjent stat. Avtalen ble forhandlet frem mellom K\xc3\xa2z\xc4\xb1m Karabekir og den armenske utenriksministeren Alexander Khatisyan._NEWLINE_Det tiende punktet i avtalen nevnte at Armenia ga avkall p\xc3\xa5 Freden i S\xc3\xa8vres, som merket opp Wilsonian Armenia._NEWLINE_Det andre punktet anerkjente den nye grensen mellom de to landene Grensen var den samme som ble tegnet opp i Freden i Brest-Litovsk (1918) mellom Den russiske sovjetiske f\xc3\xb8derative sosialistrepublikk og det osmanske riket. Den demokratiske republikken Armenia hadde tidligere avst\xc3\xa5tt fra freden i Brest-Litovsk, men ble anerkjent etter en v\xc3\xa6pnet konflikt som endte med Batumtraktaten (1918). I det administrative vakuumet som oppstod etter at de osmanske styrkene ble oppl\xc3\xb8st p\xc3\xa5 grunn av v\xc3\xa5penhvilen i Moudros, ble det opprettet en ny stat i Kars, Den s\xc3\xb8rvestlige kaukasusrepublikken, ledet av Fakhr al-Din Pirioghlu. Den eksisterte ved siden av den britiske styret som ble grunnlagt under Ententemaktenes innblanding i Transkaukasia. Den ble forkastet i 1919 av den britiske admiralen Somerset Arthur Gough-Calthorpe, etter okkupasjonen av Istanbul. Dette gjorde det mulig for Armenia \xc3\xa5 fylle disse territoriene._NEWLINE_Alexandropoltraktaten endret grensene for Armeniarepublikken til Ardahan-Kars-grensen, og overga over halvparten av territoriet til Tyrkia. Gjennom traktatens artikkel 11 godtok armenerne at S\xc3\xa8vrestraktaten ble annullert. Samme artikkel bestemte at den armenske regjeringen skulle trekke sine utsendinger i Europa og Amerika, da disse var verkt\xc3\xb8y for enkelte imperialistiske regjeringer og krefter. Grunnen for det milit\xc3\xa6re nederlaget kom til uttrykk i utgivelsen Dashnagzoutiun Has Nothing To Do Anymore av Hovhannes Katchaznouni._NEWLINE_Traktaten ble underskrevet av den armenske regjeringen, og skulle bli ratifisert av parlamentet innen en m\xc3\xa5ned. Dette skjedde ikke da Russiske SFSR okkuperte Armenia og \xc3\xa5ret etter ble traktaten erstattet av Karstraktaten.'